Pegen rouez ar brezhoneg war an Etrerouedad ! War-bouez wikipedia hag an nebeud lec'hiennoù ofisiel amañ hag aze eo ret anzav n'eus ket kalz a dra. Hag ar pezh a vez kavet a zo liv ar c'hozh warnañ alies (lec'hiennoù doare ar bloavezhioù '90 -_-'). N'eo ket aes ober traoù brav atav, dreist holl pa vez diouer a arc'hant. Diaes ivez ober kement a strivoù pa ouzer ne vo nement 4 den o tont bep miz (ha n'eo ket gwall zisheñvel war ar blog-mañ,  gouzout a ran mat ^^). Ur sapre labour a zo bet graet, hag a vez graet c'hoazh, war Wikipedia (hag ar wikeriadur) memestra, muioc'h a bennadoù hon eus e brezhoneg eget e iwerzhoneg, muioc'h eget e kembraeg (!).